**OBČINA IDRIJA**

**OBČINSKI SVET**

**Komisija za nagrade**

Datum: 20. 1. 2025

Številka: 900-0001/2025-1

Na podlagi 15. člena Odloka o podelitvi naziva častni občan in nagradah občine Idrija (Ur. l. RS, št. 110/99) Komisija za nagrade občinskega sveta občine Idrija objavlja

**RAZPIS**

**za podelitev občinskih nagrad za leto 2025**

Občina Idrija bo ob občinskem prazniku 22. 6. 2025 na predlog Komisije za nagrade podelila nagrade po Odloku o podelitvi naziva častni občan in nagradah občine Idrija.

**Nagrada Jožefa Mraka** je najvišja občinska nagrada, ki jo podeljuje občinski svet posameznikom, delovnim skupinam, KS, podjetjem in drugim organizacijam in skupnostim za življenjsko delo oziroma za izjemne uspehe na posameznih področjih življenja in dela, razen na področju kulture in umetnosti, ki prispevajo k nadaljnjemu razvoju in ugledu občine Idrija. ***Vsako leto se lahko podeli največ 1 nagrada.***

**Pirnatova nagrada** je najvišja občinska nagrada, ki jo podeljuje občinski svet posameznikom, skupinam, organizacijam in skupnostim za dolgoletno uspešno in ustvarjalno delo ter za vidne dosežke s področja kulture in umetnosti v občini in širšem prostoru. ***Vsako leto se lahko podeli največ 1 nagrada.***

**Nagrado občine Idrija** podeljuje občinski svet posameznikom, skupini posameznikov, društvom ter drugim organizacijam in skupnostim za enkratne - izjemne dosežke in kot spodbudo za nadaljnje strokovno delo in aktivnosti na posameznih področjih življenja in dela. ***Vsako leto se lahko podeli največ 3 nagrade.***

**Nagrado za mlade ustvarjalce** podeljuje občinski svet mladim ustvarjalcem do dopolnjenega 25. leta starosti za uspehe in dosežke ob začetku ustvarjanja oziroma delovanja. ***Vsako leto se lahko podeli največ 1 nagrada.***

Naziv **častni občan** lahko podeli občinski svet državljanom Republike Slovenije, kakor tudi državljanom tujih držav, ki imajo posebne zasluge za napredek znanosti, umetnosti in kulture ter za druge izjemne dosežke, ki pomenijo pomemben prispevek pri razvoju in ugledu občine Idrija. ***Naziv častni občan se podeli izjemoma in se ne podeljuje posthumno.***

**Pobudniki** za podelitev nagrad so lahko občani občine Idrija, skupine občanov, stranke, župan, krajevne skupnosti, podjetja in druge organizacije ter skupnosti.

Da bo Komisija za nagrade lahko pravočasno opravila izbor in oblikovala predlog podelitve nagrad, ki ga obravnava in potrdi Občinski svet, vas prosimo, da namskrbno pretehtane, izčrpno obrazložene in podpisane predloge **na za to namenjenem obrazcu** posredujete na naslov Občina Idrija, Mestni trg 1, 5280 Idrija – Komisija za nagrade ali e-mail: [obcina.idrija@idrija.si](mailto:obcina.idrija@idrija.si) najkasneje **do petka, 28. marca 2025**. **Obrazec za oddajo predlogov** je na voljo na spletni strani Občine Idrija [www.idrija.si](http://www.idrija.si) (zavihek Novice in objave – Javni razpisi in pozivi) ali v glavni pisarni Občine Idrija.

|  |  |
| --- | --- |
|  | Predsednik Komisije za nagrade  Dejan Mrak |